ᱯᱷᱟᱛᱮᱦᱟᱵᱟᱫᱽ, ᱩᱛᱛᱚᱨ ᱯᱨᱚᱫᱮᱥ

ᱥᱤᱸᱫᱩᱨᱯᱩᱨᱚᱢ ᱫᱚ (ᱡᱟᱦᱟᱸ ᱫᱚ ᱯᱷᱟᱛᱮᱦᱟᱵᱟᱫᱽ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ) ᱥᱤᱧᱚᱛ ᱨᱮᱱᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱟᱜ ᱟᱜᱽᱨᱟ ᱦᱚᱱᱚᱛ ᱨᱮ ᱢᱮᱱᱟᱜ ᱢᱤᱫ ᱥᱚᱦᱚᱨ ᱠᱟᱱᱟ ᱾ ᱱᱚᱶᱟ ᱫᱚ ᱟᱜᱽᱨᱟ ᱠᱷᱚᱱ ᱓᱕ ᱠᱤᱞᱚᱢᱤᱴᱚᱨ ᱮᱛᱚᱢ-ᱥᱟᱢᱟᱝ ᱨᱮ ᱤᱴᱟᱣᱟ ᱫᱷᱟᱨᱮ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱥᱚᱦᱚᱨ ᱨᱮᱱᱟᱜ ᱱᱟᱜᱟᱢᱤᱭᱟᱹ ᱧᱩᱛᱩᱢ ᱫᱚ ᱦᱩᱭᱩᱜ ᱠᱟᱱᱟ ᱥᱚᱢᱩᱜᱚᱲ ᱾

ᱱᱟᱜᱟᱢ
ᱯᱷᱟᱛᱮᱦᱟᱵᱟᱫᱽ ᱫᱚ ᱢᱳᱜᱚᱞ ᱨᱟᱡᱟ ᱚᱣᱨᱚᱝᱡᱮᱵᱽ ᱫᱚ ᱒᱙ ᱢᱮᱭ ᱑᱖᱕᱘ ᱥᱮᱨᱢᱟ ᱨᱮ ᱟᱡᱤᱡ ᱵᱚᱭᱦᱟ ᱫᱟᱨᱟ ᱥᱤᱠᱳᱦ ᱟᱜ ᱥᱟᱥᱚᱱ ᱛᱟᱭᱚᱢ ᱛᱮ ᱵᱮᱱᱟᱣ ᱞᱮᱱᱟ ᱾ ᱑᱖᱕᱘ ᱥᱮᱨᱢᱟ ᱨᱮ ᱥᱚᱢᱩᱜᱚᱲ ᱨᱮᱱᱟᱜ ᱞᱟᱹᱲᱦᱟᱹᱭ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱚᱣᱨᱚᱝᱡᱮᱵᱽ ᱨᱮᱱᱟᱜ ᱵᱟᱫᱽᱥᱟᱦᱤ ᱵᱟᱜᱽ ᱫᱚ ᱯᱷᱟᱛᱮᱦᱟᱵᱟᱫᱽ ᱠᱷᱚᱱ ᱓ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱛᱟᱭᱚᱢ ᱛᱮ, ᱯᱷᱟᱛᱮᱦᱟᱵᱟᱫᱽ ᱫᱚ ᱜᱣᱟᱞᱤᱭᱚᱨ ᱨᱮ ᱨᱟᱡᱽ ᱞᱟᱹᱜᱤᱫ ᱢᱟᱨᱟᱴᱷᱟ ᱨᱟᱡᱟ ᱫᱟᱣᱩᱞᱛᱟᱨᱚᱣ ᱥᱤᱱᱫᱷᱤᱭᱟ (᱑᱗᱙᱔-᱑᱘᱒᱗) ᱟᱜ ᱟᱥᱴᱟᱵᱚᱞ ᱛᱟᱦᱮᱸ ᱠᱟᱱᱟ ᱾

᱒᱐᱒᱕ ᱥᱮᱨᱢᱟ ᱨᱮ ᱱᱚᱶᱟ ᱥᱚᱦᱚᱨ ᱫᱚ ᱥᱤᱸᱫᱩᱨᱯᱩᱨᱚᱢ ᱧᱩᱛᱩᱢ ᱛᱮ ᱩᱯᱨᱩᱢ ᱮᱱᱟ ᱾

ᱚᱛᱱᱚᱜ
ᱯᱷᱟᱛᱮᱦᱟᱵᱟᱫᱽ ᱫᱚ  ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱨᱮᱱᱟᱜ ᱮᱵᱷᱚᱨᱮᱡᱽ ᱩᱥᱩᱞ ᱫᱚ ᱑᱖᱒ ᱢᱤᱴᱚᱨ (᱕᱓᱔ ᱯᱷᱤᱴ) ᱢᱮᱱᱟᱜᱼᱟ ᱾ ᱢᱳᱦᱚᱱᱯᱩᱨ ᱟᱹᱛᱩ ᱫᱚ ᱯᱷᱟᱛᱮᱦᱟᱵᱟᱫᱽ ᱠᱷᱚᱱ ᱕᱐ ᱢᱤᱴᱚᱨ ᱠᱚᱧᱮ ᱨᱮ ᱭᱚᱢᱩᱱᱟ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ SH-2 ᱟᱨ SH-62 ᱵᱟᱱᱟᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱥᱚᱦᱚᱨ ᱨᱮᱱᱟᱜ ᱢᱩᱬᱩᱛ ᱪᱮᱛᱟᱱ ᱫᱚ ᱱᱚᱸᱰᱮ ᱢᱤᱫᱴᱟᱹᱝ ᱵᱟᱭᱯᱟᱥ ᱰᱟᱦᱟᱨ ᱟᱨ ᱢᱤᱫᱴᱟᱹᱝ ᱱᱟᱯᱟᱭ ᱥᱚᱲᱚᱠ ᱡᱚᱱᱚᱲ ᱢᱮᱱᱟᱜᱼᱟ ᱾

ᱰᱮᱢᱚᱜᱨᱟᱯᱷᱤᱠ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱯᱷᱟᱛᱮᱦᱟᱵᱟᱫᱽ ᱨᱮ ᱒᱓,᱒᱗᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱢᱩᱫᱽ ᱨᱮ ᱑᱒,᱓᱕᱖ ᱜᱚᱴᱟᱝ ᱠᱚᱲᱟ ᱟᱨ ᱑᱐,᱙᱒᱒ ᱜᱚᱴᱟᱝ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱥᱮᱨᱢᱟ ᱩᱢᱮᱨ ᱨᱤᱱ ᱦᱚᱲ ᱮᱞ ᱫᱚ ᱓,᱔᱗᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱯᱷᱟᱛᱮᱦᱟᱵᱟᱫᱽ ᱨᱮ ᱜᱩᱴ ᱥᱤᱠᱷᱱᱟᱹᱛ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱑᱓,᱘᱕᱘ ᱦᱚᱲ ᱠᱚ ᱛᱟᱦᱮᱸᱫ ᱾ ᱡᱟᱦᱟᱸ ᱫᱚ ᱦᱚᱲ ᱮᱞ ᱨᱮᱱᱟᱜ ᱕᱙.᱕% ᱛᱟᱦᱮᱸ ᱠᱟᱱᱟ ᱾ ᱚᱱᱟ ᱠᱚ ᱢᱩᱫᱽ ᱨᱮ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱫᱚ ᱖᱖.᱑% ᱟᱨ ᱛᱤᱨᱞᱟᱹ ᱥᱤᱠᱷᱱᱟᱹᱛ ᱫᱚᱨ ᱫᱚ ᱕᱒.᱑% ᱛᱟᱦᱮᱸ ᱠᱟᱱᱟ ᱾ ᱯᱷᱟᱛᱮᱦᱟᱵᱟᱫᱽ ᱨᱮ ᱗+ ᱩᱢᱮᱨ ᱨᱤᱱ ᱦᱚᱲ ᱠᱚᱣᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱗᱐.᱐᱐% ᱦᱤᱥ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱠᱚᱲᱟ ᱠᱚᱣᱟᱜ ᱫᱚ ᱗᱗.᱗% ᱟᱨ ᱛᱤᱨᱞᱟᱹ ᱠᱚᱣᱟᱜ ᱫᱚ ᱖᱑.᱑% ᱦᱤᱥ ᱢᱮᱱᱟᱜᱼᱟ ᱾ ᱡᱟᱹᱛᱤ ᱟᱨ ᱟᱹᱫᱤᱵᱟᱹᱥᱤ ᱦᱚᱲ ᱮᱞ ᱫᱚ ᱦᱤᱥᱟᱹᱵᱽ ᱛᱮ ᱕,᱓᱒᱐ ᱟᱨ ᱑ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱨᱮ ᱯᱷᱟᱛᱮᱦᱟᱵᱟᱫᱽ ᱨᱮ ᱓᱔᱙᱖ ᱜᱷᱟᱨᱚᱸᱡᱽ ᱛᱟᱦᱮᱸ ᱠᱟᱱᱟ ᱾

᱒᱐᱐᱐ ᱥᱮᱨᱢᱟ ᱨᱮᱱᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱯᱷᱟᱛᱮᱦᱟᱵᱟᱫᱽ ᱨᱮ ᱑᱙,᱓᱑᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱠᱚᱣᱟᱜ ᱞᱮᱠᱷᱟ ᱫᱚ ᱕᱔% ᱟᱨ ᱛᱤᱨᱞᱟᱹ ᱠᱚᱣᱟᱜ ᱫᱚ ᱔᱖% ᱛᱟᱦᱮᱸ ᱠᱟᱱᱟ ᱾ ᱯᱷᱟᱛᱮᱦᱟᱵᱟᱫᱽ ᱨᱤᱱ ᱦᱚᱲ ᱠᱚᱣᱟᱜ ᱞᱮᱠᱷᱟ ᱡᱚᱠᱷᱟ ᱫᱚ ᱖᱑.᱗᱒% ᱠᱟᱱᱟ, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱕᱙.᱕% ᱠᱷᱚᱱ ᱰᱷᱮᱨ ᱜᱮᱭᱟ ᱾ ᱱᱚᱸᱰᱮ ᱗᱐.᱘᱗% ᱠᱚᱲᱟ ᱟᱨ ᱕᱐.᱙᱓% ᱛᱤᱨᱞᱟᱹ ᱠᱚᱫᱚ ᱥᱤᱠᱷᱱᱟᱹᱛ ᱢᱮᱱᱟᱜ ᱠᱚᱣᱟ ᱾ ᱦᱚᱲ ᱮᱞ ᱨᱮᱱᱟᱜ ᱑᱖.᱘% ᱦᱤᱥ ᱦᱚᱲ ᱫᱚ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱢᱮᱱᱟᱜ ᱠᱚᱣᱟ ᱾

ᱨᱟᱡᱽᱟᱹᱨᱤ ᱠᱚ
ᱯᱷᱟᱛᱮᱦᱟᱵᱟᱫᱽ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱴᱚᱴᱷᱟ ᱫᱚ ᱱᱚᱶᱟ ᱴᱚᱴᱷᱟ ᱨᱮᱱᱟᱜ ᱩᱫᱩᱜᱚᱜ ᱠᱟᱱᱟ ᱾ 

ᱪᱳᱴᱮᱞᱟᱞ ᱵᱚᱨᱢᱟ ᱫᱚ ᱱᱤᱛᱚᱜ ᱱᱚᱰᱮ ᱠᱷᱚᱱ ᱮᱢ.ᱮᱞ.ᱮ. ᱠᱟᱱᱟᱭ ᱟᱨ ᱨᱟᱡᱽᱠᱩᱢᱟᱨ ᱪᱚᱦᱟᱨ ᱫᱚ ᱱᱤᱛᱚᱜ ᱱᱚᱰᱮ ᱠᱷᱚᱱ ᱮᱢ.ᱯᱤ ᱠᱟᱱᱟᱭ ᱾

ᱠᱟᱹᱣᱰᱤᱟᱹᱨᱤ
ᱱᱚᱶᱟ ᱴᱚᱴᱷᱟ ᱨᱮ ᱢᱩᱬᱩᱛ ᱪᱟᱥ ᱟᱵᱟᱫᱽ ᱫᱚ ᱦᱩᱭᱩᱜ ᱠᱟᱱᱟ: ᱜᱩᱦᱩᱢ, ᱡᱚᱸᱰᱨᱟ, ᱟᱹᱞᱩ, ᱵᱤᱞᱟᱹᱛᱤ, ᱯᱤᱭᱟᱸᱡᱽ, ᱜᱟᱡᱟᱨ, ᱦᱚᱛᱚᱫ, ᱠᱟᱨᱮᱞᱟ, ᱴᱤᱸᱰᱟ, ᱯᱚᱴᱚᱞ, ᱢᱩᱝᱜᱽ, ᱨᱟᱸᱵᱽᱲᱟ, ᱪᱷᱚᱞᱟ, ᱨᱟᱡᱽᱢᱟ, ᱛᱩᱲᱤ ᱟᱨ ᱵᱮᱸᱜᱟᱲ ᱦᱚᱸᱠᱚ ᱱᱚᱸᱰᱮ ᱠᱚ ᱪᱟᱥᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱟᱜᱽᱨᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ